Helge Holm
Helge Holm, dansk arkitekt, 1891-1973. Helge Holm tog afgang fra Kunstademiets Arkitektskole 1917 og virkede fra København. Blandt hans byggerier er boligkarreerne Bavnehøj Alle 15-17 (1930), Lundtoftegade 46-66 (1934) og Skolen ved Skellet (1935).
I 1942 og 1958 byggede han henholdsvis ny syd- og vestfløj til efterskolen, den tidligere hovedgård Brejninggård i Vestjylland. Desuden har han stået for restaurering af bl.a. Vartov Kirke, Brejning Kirke og Norgesporten ved Kastellet i København.